Die Iberiese Skiereiland is die deel van Europa wat suid van die Pireneë-bergreeks lê. Die skiereiland word omring deur die Middellandse See, die Atlantiese Oseaan en die Golf van Biskaje. Dit het 'n oppervlakte van 582 530 km². Van die belangrikste riviere sluit in Ebro, Taag, Douro, Guadiana en Guadalquivir. Die belangrikste stede is die twee hoofstede van Portugal en Spanje, onderskeidelik Lissabon en Madrid, asook Barcelona, Málaga, Porto, Sevilla en Valencia. Die volgende lande en gebiede lê gedeeltelik of ten volle op die Iberiese Skiereiland: Andorra, 'n dwergstaat in die Pireneë Frankryk, enkele bergdale in die Pireneë Spanje Portugal Gibraltar, 'n Britse oorsese gebied aan die suidelike punt van Spanje Die volgende tale word in die gebied gepraat: Andorra: Katalaans Gibraltar: Engels Portugal: Portugees Mirandees (amptelik erken) Spanje: Aragonees (amptelik erken) Aranees (vorm van Oksitaans, amptelik erken) Asturies (amptelik erken) Baskies (amptelik erken) Galicies (amptelik erken) Katalaans (amptelik erken) (ook bekend as Valensiaans in Valensia) Leonees (amptelik erken)